**«Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі   
№ 387 қаулысына толықтырулар енгізу туралы»   
Қазақстан Республикасының Үкіметі қаулысының жобасын   
(бұдан әрі – Қаулы жобасы) қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарларды бағалау:**

Қаулы жобасын қабылдау 2025 жылғы 30 маусымдағы № 205-VIII «Қазақстан Республикасының кейбір заңнамалық актілеріне қаржы нарығын дамыту, қаржылық көрсетілетін қызметтерді тұтынушылардың құқықтарын қорғау, байланыс және артық заңнамалық регламенттеуді болғызбау мәселелері бойынша өзгерістер мен толықтырулар енгізу туралы» Қазақстан Республикасының Заңының (бұдан әрі – Заң) ережелерін іске асыруды қамтамасыз етуге мүмкіндік береді, рәсімнің ашықтығы мен айқындылығын арттырады, сондай-ақ азаматтардың осы саладағы мемлекеттік саясатқа деген сенімін күшейтеді.

Қаулы жобасын қабылдау қоғамда әлеуметтік шиеленісті немесе наразылықты тудырмайды. Саяси тұрақсыздық немесе жаппай қоғамдық наразылық қаупі қарастырылмайды.

**2. Құқықтық салдарларды бағалау:**

Қаулы жобасын қабылдау Қазақстан Республикасы Үкіметінің 2008 жылғы 24 сәуірдегі № 387 қаулысымен бекітілген Қазақстан Республикасының Қаржы министрлігі туралы ережені Заңға сәйкес келтіруге мүмкіндік береді. Бұл қаржы басқарушысына сыйақы төлеу тәртібін айқындау, сондай-ақ қаржы басқарушысына банкроттық рәсімін жүзеге асыру барысы туралы ағымдағы және сұратылатын ақпаратты беру нысандарын, тәртібі мен мерзімдерін белгілеу бойынша құқықтық негіздер жасайды.

Азаматтардың құқықтары мен бостандықтарын бұзу болжанбайды.

**3. Ақпараттық салдарларды бағалау:**

Қаулы жобасының ақпараттық салдарлары орташа деңгейде бағаланады, өйткені жоба қаржы басқарушысына сыйақы төлеу қағидаларын, сондай-ақ банкроттық рәсімін жүргізу барысы туралы ағымдағы және сұратылған ақпаратты ұсыну қағидаларын, нысандарын және мерзімдерін әзірлеу мен бекітудің тәртібін реттейді, бұл уәкілетті органға рәсімнің жай-күйі мен динамикасы туралы өзекті деректер алуға мүмкіндік береді.

Сонымен қатар, 2025 жылғы қыркүйек айында Қазақстан Республикасы Президенті жанындағы Орталық коммуникациялар қызметінде Қазақстан Республикасы Қаржы министрлігінін Мемлекеттік кірістер комитеті төрағасының орынбасары С.А. Ахметов спикер ретінде қатысатын брифинг өткізу жоспарлануда.

**4. Өзге салдарларды бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарларға әкелмейді.

**Қазақстан Республикасының**

**Қаржы министрі М. Такиев**